МИНИСТЕРСТВО НА КУЛТУРАТА

Проект!

НАРЕДБА

за изменение и допълнение на Наредба № Н-5 от 27.06.2007 г. за условията и реда за провеждане на конкурси за предоставяне на средства от Национален фонд "Култура" (обн., ДВ, бр. 55 от.2007 г., изм. и доп., бр. 92 от 2012 г., бр. 40 от 2014 г., бр. 41 от 2015 г., бр. 5 от 2017 г., изм., бр. 50 и 72 от 2018 г.)

§1. В чл. 2 се създава т. 15:
15. програми и проекти за подпомагане на дейци на културата и изкуството, упражняващи свободни професии.
§2. В чл. 4 се правят следните изменения и допълнения:
1.	Създават се нови ал. 5 и 6:
„(5) Управителният съвет на фонда може да взема решения за провеждане на конкурси за творчески стипендии за подпомагане на млади и на изтъкнати творци и на други млади специалисти в областта на културата. Конкурсната документация се одобрява от Управителния съвет и включва обява и образци на документите за кандидатстване. С решението се определят и:
1.	цел на програмата; 
2.	изисквания  към кандидатите;
3.	общ бюджет на програмата.
4. срок и място за подаване на документите.
(6) С решението по ал. 5 управителният съвет одобрява и формуляр за участие в конкурса, който задължително съдържа:
1.	информация за кандидата за предоставяне на стипендия;
2.	информация относно творческата дейност на кандидата.“

1.	Досегашните ал. 5 става съответно ал. 7 и в изречение второ след думите „по ал. 1“ се добавя „и ал. 5“.
2.	Досегашната ал. 6 става съответно ал. 8 и в нея думите „Алинея 5“ се заменят с „Алинея 7“.
§3. В чл. 6 ал. 4 се правят следните изменения:
1.	В т. 2 цифрата „10 000“ се заменя с „15 000“
2.	В т. 3 цифрата „10 000“ се заменя с „15 000“.
§4. В чл. 9а се правят следните изменения и допълнения:
1.	В ал. 1 след думите „чл. 4, ал. 2“ се добавя „и оценката на кандидатите по чл. 4, ал. 5“.
2.	В ал. 2 думите „В случаите на ал. 1“ се заменят „В случаите на чл. 4, ал. 2“.
3.	Създава се алинея 3:
„(3) В случаите на чл. 4, ал. 5 Управителният съвет на фонда разглежда и оценява постъпилите кандидатури в съответствие си изискванията на конкурса и с решение определя избраните кандидати и размера на средствата от фонда по всеки от тях.“
§5. В чл. 11 след думите „Решението по“ се добавя „чл. 9а, ал. 3 и“.
§6. В чл. 12 се създава ал. 4:
„(4) В случаите по чл. 4, ал. 5 въз основа на решението на Управителния съвет на фонда между избраният кандидат и изпълнителния директор на фонда се сключва договор за предоставяне на стипендията в двумесечен срок от съобщаването на резултата.
Заключителна разпоредба
§7. Наредбата влиза в сила от деня на обнародването ù в „Държавен вестник“.

МИНИСТЪР:
БОИЛ БАНОВ